
                                                               BILJEŠKE   
                               za  razdoblje 01.siječnja do 31.prosinca 2020.g.
BILJEŠKE UZ PR-RAS
Bilješka br.1
Prihodi i primici proračuna Grada Sinja za 2020. godinu (AOP 629) ostvareni su u iznosu od 92.489.352,00 kn, što je u odnosu na isto razdoblje 2019. godine ostvarenje veće  u iznosu od 1.855.444,00 kuna odnosno 2,0 %  Rashodi i izdaci (AOP 630) izvršeni su u iznosu od  81.918.529 kn što je  12,80 % manje od   rashoda 2019. godine. 
Razlika prihoda i primitaka i rashoda i izdataka iznosi 10.570.823 kn. Preneseni višak prihoda i primitaka iz prethodne godine iznosi 12.834.010 kuna , tako da preneseni višak prihoda i primitaka raspoloživ  u sljedećem razdoblju iznosi 23.404.833,00 kn.
Realizacija pojedinih projekata u okviru Programa zaštite okoliša i Programa Razvitka gospodarstva određivala je dinamiku odgovarajućih rashoda za te projekte, iz čega je dijelom proizašao prikazani višak.
U odnosu na dijelove projekta   srazmjerno većim financijskim sudjelovanjem, napominjemo da je u završen projekt izgradnje IEC Sinjska alka, opremanje zgrade Palacine i opremanje Muzeja Cetinske krajine te je u završnoj fazi izgradnja sabirne ul. u Ex vojarni Ivaniša Nelipića.
Bilješka br. 2.

Prihodi od poreza i prireza na dohodak ( AOP 003 ) manji su od prošlogodišnjih za 16,40 %. Glavni razlog ovakvog smanjenja odnosi se pad gospodarske aktivnosti uslijed pandemije COVID 19 što je utjecalo na pad broja zaposlenih i smanjenje bruto plaća. Drugi razlog smanjenja ovog prihoda je ukidanje stope prireza porezu na dohodak od 8%. Bitno je spomenuti da temeljem zadnjih izmjena Zakona o izmjeni Zakona o financiranju jedinica lokalne i područne (regionalne ) samouprave  s obzirom na kapacitet ostvarenih poreznih prihoda Gradu Sinju pripadaju značajna sredstva fiskalnog izravnanja. S te osnove u 2020. godini doznačeno je na žiro – račun Grada Sinja 26,173 milijuna kuna. 

Bilješka br.3
Prihodi iskazani na AOP 045 (pomoći) veći su od prošlogodišnjih za 120,2 %. U strukturi pomoći različit je indeks ostvarenja.

Tekuće pomoći iz proračuna (AOP 055 ) – u odnosu na ostvarenje prethodne godine veće su za 349,7% odnosno za 2.224.724,00 kuna.

U 2020. godini kao pomoći iz Državnog proračuna Gradu Sinju su doznačena sredstva u iznosu od 2.517.257 kuna kao kompenzacijske mjere za fiskalne učinke izmjena u sustavu poreza na dohodak .

Pomoći iz Županijskog proračuna  su realizirane u iznosu od 302.154,38 kuna  a  uglavnom se odnose   na sufinanciranje prijevoza učenika i studenata.
Kapitalne pomoći iz proračuna (AOP 056)  veće su u odnosu na 2019. godinu za 684,8% . Odnose se na  pomoći iz Državnog proračuna za projekt Sanacije Gradske tvrđave u iznosu 100.000,00 kuna i pomoći  iz Fonda za sufinanciranje provedbe EU projekata na regionalnoj i lokalnoj razini  u iznosu od 841.786,89 kuna u realizaciji projekta Sinj u sridu.
Pomoći od izvanproračunskih korisnika (AOP 057) odnose se na sredstva od HZZO za financiranje programa javnih radova u iznosu od 558.741,48 kuna po kojem su zaposlene 19 osoba.
Pomoći izravnanja za decentralizirane funkcije-odnose se na sredstva pomoći izravnanja za decentralizirane funkcije –vatrogastva iz Državnog proračuna RH u iznosu od 2.318.894,23 kn.
Pomoći temeljem prijenosa EU sredstava (AOP 066) realizirane su u iznosu od 24.658.119,32 kune te su veće u odnosu na 2019. za 132,6%. 

Odnose  se na :
- na sredstva vezana za realizaciju projekta „Sinj u sridu“ sukladno sklopljenom Ugovoru. Temeljem podnesenih zahtjeva Središnjoj agenciji za financiranje i ugovaranje programa i projekata EU u 2020. godini realizirana su sredstva u iznosu od 17.072.530,41 kn. Ukupno je podneseno 2 Zahtjeva za nadoknadom sredstava (br. 19. i 20.) Sredstva po zadnjem ZNS br.18. odobrena su 30. prosinca 2019. godine u iznosu 5.837.516,03 a uplata u navedenom iznosu izvršena je dana 17. siječnja 2020. godine. 
- Temeljem Ugovora o dodjeli sredstava Fonda za sufinanciranje provedbe EU projekata na regionalnoj i lokalnoj razini: JPF:2018-4.241 za projekt izgradnje i opremanja reciklažnog dvorišta Grada Sinja  doznačena su sredstva u iznosu 1.695.957,18 kuna. Također su doznačena sredstva za navedeni projekt temeljem podnesenih ZNS  koja se odnose na odobrene troškove (prihvatljivi) za stručni nadzor, edukativne radionice,  promotivni materijal u iznosu od 71.018,83 kuna.
- Projekt  Zaželi  - pod nazivom Susjeda brine o susjedi“ temeljem Ugovora o dodjeli bespovratnih za projekte koji se financiraju iz Europskog socijalnog fonda dobili smo odobrenje po podnijetim Zahtjevima za nadoknadu sredstva  u iznosu od 5.818.629,30 kuna. 
Bilješka br.4
Prihodi od upravnih i administrativnih pristojbi, pristojbi po posebnim propisima i naknada (AOP 105 ) manji  su za 29,2 % u odnosu  na prošlu godinu, te u strukturi pokazuju različite indekse ostvarenja. Smanjenje prihoda evidentirano je kod prihoda od komunalne naknade za 31,2 %., što je također vezano za učinke pandemije COVID – 19.  U svezi s prethodno navedenim donesena je Odluka Gradskog vijeća o odgodi obveze plaćanja i otpisu komunalne naknade za nekretnine koje služe u svrhu obavljanja poslovne djelatnosti za vrijeme trajanja epidemije COVID – 19 za 4, 5 i 6 mjesec 2020. godine. 

Prihod od komunalnog doprinosa također bilježi pad u  odnosu na prošlu godinu za 10,2 %.
Realizacija prihoda od komunalnog doprinosa ovisi o dovršetku postupaka za izdavanje akata na temelju kojih se može graditi, odnosno ishođenju potvrda glavnog projekta te o usvojenim zahtjevima za legalizaciju bespravno sagrađenih objekata.
Evidentiran je prihod  od sredstava naknade za razvoj komunalnih vodnih građevina u iznosu 369.626,23 kuna a koja služe za razvoj vodno komunalnih građevina, posredstvom trgovačkog društva Vodovod i odvodnja Cetinske krajine sukladno Zakonu.
Bilješka br.5
Prihodi od prodaje nefinancijske imovine (AOP 289 ) veći  su od prošlogodišnjih za 3 %. To je prvenstveno rezultat većih prihoda od prodaje zemljišta.
Prihodi od prodaje neproizvedene dugotrajne imovine ( AOP 290 ) odnose se na prodaju zemljišta na području Gospodarske zone Kukuzovac temeljem provedenih natječaja za prodaju / pravo građenja građevinskog zemljišta na području GZK. Temeljem provedena 2 natječaja  sklopljena su 6 predugovora o kupoprodaji nekretnina u 2020. godini. Ukupno ponuđena cijena zemljišta temeljem sklopljenih predugovora o kupoprodaji nekretnina u 2020. godini iznosila je 904.085,00 kn ukupne površine 25.831 m2. 

Prihod od prodaje stambenih objekata (AOP304) odnosi se na prihod od prodaje stanova na kojima je postojalo stanarsko pravo. Ukupno je naplaćeno 495.730,10  kn, od čega je uplaćeno u korist Državnog proračuna 272.651,60 ili 55%.
Bilješka br.6
Primici od financijske imovine i zaduživanja ( AOP 410 )  - u odnosu na prethodnu godinu bilježe rast od 67,1 %. Odnose se na povrate kredita realiziranih kroz Program poticanja poduzetništva preko Privredne banke Zagreb, te Societe generale – Splitska banka. Realizirani su u iznosu od 39.171,00 kuna.
Drugi dio odnosi se na povrat zajmova danih neprofitnim organizacijama u iznosu od 300.000,00 kuna i povrat pozajmice date trgovačkom društvu GZK d.o.o. u iznosu 52.500,00 kuna.  
Bilješka br.7
Rashodi poslovanja  su ostvareni  u manjem iznosu od prošle godine sa indeksom 94,5% na AOP 148.

U okviru rashoda poslovanja  povećanje  u odnosu na 2019 . godinu iskazano je kod :
- rashoda za zaposlene (AOP 149 )  bilježi povećanje uslijed zapošljavanja ljudi zbog realizacije  projekata (EU projekata i programa javnih radova) 
- materijalnih rashoda (AOP 160) – značajno smanjenje u odnosu na prethodnu godinu (indeks 84,6 %), a odnose se na rashode za redovno poslovanje i rashode za izvršavanje programskih aktivnosti gradske uprave. U strukturi pokazuju različite indekse ostvarenja:
Vrijednosno  najznačajniji su rashodi za usluge  sa udjelom od 61,37 % u strukturi materijalnih rashoda. U okviru rashoda za usluge najznačajniji su rashodi za komunalne usluge koje bilježe rast od 9,1% u odnosu na prethodnu godinu.
Potom slijede rashodi za usluge tekućeg i investicijskog održavanja koji su vezani za realizaciju Programa održavanja komunalne infrastrukture i projekta „Sinj u sridu“. 
Rashodi za materijal i energiju -  povećanje u odnosu na 2019. godinu  (indeks 125,1% ), odnosi se na: 
- Energija – povećanje u odnosu na prethodnu godinu zbog širenja mreže javne rasvjete i evidentiranje troškova el. energije  gradske športske dvorane kao novog korisnika proračuna.
Bilješka br.8.

Financijski rashodi (AOP 193 ) su veći u odnosu na prethodnu godinu ( indeks 147,8%). 
Radi se o isplati po sudskoj presudi  - Cestar d.o.o. Split.
Bilješka br.9.
Naknade građanima i kućanstvima ( AOP 246 ) manje su u odnosu na 2019. godinu za 11%. 

U strukturi pokazuju različite indekse ostvarenja. 
Naime, u 2020. godini, Grad Sinj je osigurao besplatan prijevoz svim učenicima srednjih škola i studentima u mjesnom i međumjesnom prijevozu na relaciji Sinj – Split, Sinj – Knin. Za tu namjenu utrošeno je 1.067.216,97 što je 50,49% manje u odnosu na prethodnu godinu budući da je se nastava održavala od kuće od sredine mjeseca ožujka a javni prijevoz se nije ni organizirao uslijed okolnosti vezane za pandemiju virusa COVID - 19.
Odlukom Gradskog vijeća Grada Sinja u 2020. godini isplaćene su božićnice za 1785 nezaposlenih osoba u iznosu 300,00 kuna i 1458 božićnica za umirovljenike  čija mirovinska primanja ne prelaze 2.000, kuna.

 U okviru Programa školstva – dodijeljene su stipendije svim redovnim studentima u iznosu 700,00 kuna mjesečno za 10 mjeseci pa je stipendije dobilo 296 studenata  te je za te namjene utrošeno 2.070.031,00 što je 16,86 % više u odnosu na prethodnu godinu. Također su odobrene i  učeničke stipendija na iznos od 300,00 kuna na šest mjeseci te je utrošeno 68.400,00 kuna.
Također u 2020. godini temeljem Odluke o socijalnoj skrbi isplaćene su naknade za novorođenu djecu  4.000 kuna za prvo , 6.000 za drugo i 15.000 kuna za treće i svako slijedeće novorođeno dijete u obitelji, čime je isplaćeno 1.781.000,00 te nije bilo većih odstupanja u odnosu na prošlu godinu  (indeks 92,61%).
 Također ovom Odlukom za drugo i  svako sljedeće istovremeno upisano dijete program predškolskog odgoja je besplatan. Za tu svrhu utrošeno je 404.173,00 kuna odnosno 63% više u odnosu na prošlu godinu.
Bilješka br.10.

Kapitalne donacije (AOP 262) smanjenje  u odnosu na prethodnu godinu (index 63,5 %) Realizirane su u iznosu 3.527.494,00 kuna a odnose se:

- donacije Viteškom alkarskom društvu realizirane su u iznosu 1.194.800,00 kuna za uređenje, rasvjetu i opremanje  Alkarskih dvora  i za pomoć u  realizaciji pojedinih projekata VAD-a kao partnera u okviru Projekta „Sinj u sridu“ po provedenim nabavama budući da VAD privremeno do odobrenja ZNS, snosi cjelokupne obveze po ugovorima o javnoj nabavi 
- donacije DVD-u Sinj za nabavku  opreme u iznosu od 799.698,00 kuna
- donacije HVIDR-i Sinj za izgradnju spomen prostora poginulim braniteljima Domovinskog rata Cetinske krajine u iznosu 56.875,00 kuna

- donacije Provinciji Presvetog otkupitelja Split za izgradnju crkve u Brnazama u iznosu 200.000,00 kuna

- donacije Franjevačkom samostanu  za Sanaciju , rekonstrukciju zgrade Prve Franjevačke klasične gimnazije u Sinju u iznosu od 300.000,00 kuna

- donacije O.Š. Marka Marulića Sinj za uređenje školskog igrališta u iznosu od 449.820,00 kuna

- donacije Kamičku d.o.o. Sinj u iznosu od 283.600,73 kune - nabavka sustava za parkiranje, ugradnja parkirališnih barijera…
- MUP – za sanaciju i adaptaciju Policijske uprave Sinj u iznosu od 150.000,00 kuna
Bilješka br.11.

Kapitalne pomoći (AOP 272 ) realizirane u ukupnom iznosu od 1.207.666 kn , te su smanjene u odnosu na 2019. godinu (indeks   39,2 %  ) . 
Doznačene su za slijedeće namjene :
· Vodovodu i odvodnji Cetinske krajine 

Postupci u svrhu izgradnje Integralnog sustava odvodnje iz fondova EU         405.900,63  kn

· GZ Kukuzovac – za izgradnju prometnice u poduzetničkoj zoni                           801.765,56 kn
Bilješka br.12.
Rashodi za  nabavu nefinancijske imovine ( AOP 341 ) realizirani su u iznosu od 18.392.739 kuna, te su značajno manji  u odnosu na 2019. godine za 30,7%. (indeks 69,3%).
Struktura rashoda je slijedeća:

· Obnova uredskih prostorija i opreme                                                       104.924,49 kn

· Sanacija Gradske tvrđave                                                                            180.109,38 kn
· Nabavka urbane opreme                                                                              33.250,00 kn
·  Nabavka spremnika za odvojeno prikupljanje otpada                         129.051,56 kn
· Izgradnja Sortirnice – projek. dok.                                                              73.875,00 kn
· Kupnja nekretnina                                                                                         75.920,00 kn
· Izgradnja nogostupa od Zorke Macana do spomenika Radošić .G       55.250,00 kn

· Izgradnja štala na Hipodromu                                                                   150.750,00 kn

· Izrada prostornih planova                                                                          218.875,00 kn
· Izgradnja sabirne ul. u EX vojarni I. Nelipića                                        4.504.013,63 kn
· Završetak izgradnje nogostupa u Čitluku                                                 195.841,05 kn
· Izgradnja nogostupa Privija -  Šuća                                                           123.125,00 kn
· Izgradnja nogostupa (ulazak u Grad) od raskrižja do fontane Đardin   77.242,96kn             
· Izgradnja nogostupa od Domaldove do 72.  bojne                                  83.296,75 kn
· Nabavka pumpi za nadvodnjavanje športskih terena                           251.652,88 kn                                                               
· Izgradnja IEC Sinjska alka                                                                        9.717.693,92 kn
· Oprema za zgradu Palacine – Grad Sinj                                                2.097.428,75 kn

· Opremanje Muzeja Cetinske krajine                                                        320.438,51 kn

BILJEŠKE UZ BILANCU
Stanje imovine na dan 31. 12. 2020. godine bilježi povećanje u odnosu na prošlu godinu za 3,6%.
Vrijednost nefinancijske imovine bilježi neznatno povećanje za 2,7% , te nema značajnih odstupanja u odnosu na prošlu godinu.
Financijska imovina bilježi povećanje sa indeksom 110,2%.

Bilješka br.1.
Pregled danih zajmova  u ukupnom iznosu od 681.619,00 odnosi se na:
 1. tuzemni kratkoročni zajmovi iznose  310.000,00 kn ,odnosi se na:

-  kratkoročni kredit dat trgovačkom društvu kamičak d.o.o. Sinj u iznosu 110.000,00 kuna
- kratkoročna pozajmica dana NK Junak u iznosu od 200.000,00 kuna
2. ukupni saldo datih zajmova tuzemnim obrtnicima iznosi 371.619 kuna.  Iznos od 101.398,00 kn odnosi se na poduzetničke kredite realizirane preko Privredne banke Zagreb, a iznos od 270.220,00 kn na poduzetničke kredite realizirane preko Societe Generale-Splitske banke. Krediti su realizirani u razdoblju 2003.-2010. godine. Krediti su odobreni u pojedinačnim iznosima od 14.927,74 kn do 350.000,00 kn uz kamatnu stopu od 2% godišnje i poček od 1- 2 godine. Komisione poslove (realizacija kredita, pojedinačne evidencije, praćenje naplate kredita ) obavljaju Privredna banka Zagreb i Societe Generale-Splitska banka Split.
 U 2020. godini u otplati je bio ukupno 14, kredita , od čega preko Privredne banke Zagreb 11 , a preko OTP banke 3 kredita. 
Bilješka br.2.
Od ukupno iskazanih kamata na dan 31.12.2020. godine u iznosu od 329.307,00 kuna,  na potraživanja za zateznu kamatu za poduzetničke kredite odnosi se 287.352,00 kuna, a za redovnu kamatu 41.955,00 kuna.  U skladu s Ugovorima o obavljanju komisionih poslova banke su poduzele sve odgovarajuće mjere prisilne naplate.
Bilješka br.3.
Nenaplaćena potraživanja Grada Sinja  na dan 31.12.2020. godine za prihode poslovanja (AOP 140)  iznose ukupno 17.174.516,00 kn. Temeljem čl. 37.a Pravilnika o izmjenama i dopunama Pravilnika o proračunskom računovodstvu i Računskom planu koji je stupio na snagu početkom 2018. godine koji propisuje obvezu provođenja ispravka vrijednosti svih potraživanja koji zadovoljavaju zadanim kriterijima, knjigovodstveno je evidentiran ispravak vrijednosti potraživanja u iznosu od 9.249.490,00 kuna. Nakon provođenja tog postupka potraživanja  na dan 31.12. 2020. godine iznose 7.925.026,00 kuna.

Od navedenog iznosa, 1.623.122,00 kuna  odnosi se na potraživanja za gradske poreze (porez na promet nekretnina, porez na tvrtku i porez na potrošnju )  naplatu kojih vrši Porezna uprava. 
Najveći iznos potraživanja  pripada prihodu od komunalne naknade u iznosu od 9.319.224,20 kuna. Od ukupnog duga 62,28 % odnosi se na dug pravnih osoba , 14,61% na dug obrtnika, te 23,11% na dug stanovništva.
 Ukupno zaduženje za  2020. godinu iznosilo je 4.852.983,34 kuna od čega je uplaćeno  3.410.796,44 kuna odnosno 70,28 %.
Zbog poboljšanja naplate u 2020. godini poslano je 2134 opomena. Zbog okolnosti uzrokovanih pandemijom virusa COVID 19 nije se pristupilo izdavanju rješenja o ovrsi.
Od ukupno iskazanog duga pravnih osoba,  66,36% ,odnosno 3.652.102,87 kn odnosi se na dug  9 pravnih osoba. Najveći dužnici su : Dalmatinka Nova d.d. (1.436.270,70 kn) , Dalmatinka Nova d.d. u stečaju (143.346,32 kn),  M.O.R.H. (1.037.662,94 kn), Kino Sloboda (235.081,50 kn), Gradsko kino d.o.o. (135.100,00 kn), Ciglana d.d.  Sinj (210.139,90 kn), Ciglana d.d. u stečaju (245.165,32 kn ), Petrovilla (114.816,32 kn ), Cetina d.d. (94.519,87)…
Bilješka br.4.
Na AOP 169 iskazane su obveze Grada Sinja u iznosu od 1.811.037,00 kn. Od ukupnog iznosa  obveze na obveze za rashode poslovanja odnosi se 1.720.974,00 kuna dok se na obveze za nabavu nefinancijske imovine odnosi 90.063,00 kuna.
 Na kontinuirane rashode budućih razdoblja odnosi se 908.347,00 kuna.
 Najveći dio obveza prema dobavljačima čine obveze po računima  koji su fakturirani  koncem godine s rokovima  dospijeća u siječnju 2021.godine, tako da nisu ni mogli biti plaćeni do 31.12.2020. godine.
Grad Sinj nema dospjelih nepodmirenih obaveza.
BILJEŠKE UZ P-VRIO
Bilješka br.1.
    Iznos iskazan na AOP 021-smanjenje proizvedene dugotrajne imovine odnosi se potraživanje 

    temeljem Odluke Gradonačelnice kojom se otpisuju kao nenaplativa potraživanja s osnove    

    prodaje stanova na kojima postoji stanarsko pravo stranki:
· Kundid Ivan, Vojnić Sinjski, Trilj u iznosu od              18.409,53 kuna

   Iznos iskazan na AOP 021 – povećanje proizvedene dugotrajne imovine odnosi se knjigovodstveno evidentiranje nabave spremnika za odvojeno prikupljanje otpada temeljem sklopljenog Ugovora s Fondom za zaštitu okoliša i  energetsku učinkovitost.
Mjesto  i datum : Sinj, 15. veljače 2021.g. 
Osoba za kontaktiranje :                                                                             Zakonski zastupnik:

Antonija Širović,                                                                                           Kristina Križanac, struč.spec.oec
Jasna Mijić                                                                     
Telefon : 708-604                                                                                                          
